TILAN KÄYTTÖOIKEUSSOPIMUS

Olarin olohuone
JOHDANTO

Espoon kaupungin Hyvinvoinnin, terveyden ja osallisuuden edistämisen tiimi (Hyteo) vastaa Espoon kaupungin omistamien liitteessä 2 mainittujen tilojen hallinnoinnista. Espoon kaupunki on hankkinut tilojen operointipalvelut Espoon mielenterveysyhdistys Emy ry:ltä.

Tämän sopimuksen tarkoitus on sopia ehdoista, joilla Espoon mielenterveysyhdistys Emy ry luovuttaa käyttöoikeuden eri toimijoille edelleen liitteessä 2 mainittuihin tiloihin.


1 OSAPUOLET
1) Espoon mielenterveysyhdistys Emy ry (0678820-6), jonka rekisteröity osoite on Terveyskuja 2 C, 02770 Espoo (jäljempänä ”Käyttöoikeuden luovuttaja”);
2) X yhdistys/järjestö (Y-tunnus xxxxx-x), jonka rekisteröity osoite on xx, postinumero ja pos-
titoimipaikka (jäljempänä myös ”Käyttöoikeuden haltija”);
Käyttöoikeuden luovuttaja ja Käyttöoikeuden haltija myöhemmin yhdessä ”Osapuolet” ja yk-sin ”Osapuoli”.


2 SOPIMUKSEN TARKOITUS
Osapuolten tarkoituksena on muodostaa Käyttöoikeuden haltijalle tämän käyttöoikeussopimuksen (myöhemmin ”Sopimus”) liitteessä 2 tarkemmin määriteltyihin tiloihin Sopimuksen ehtojen mukainen käyttöoikeus.
Tarkoituksena on projektin ajan kerätä käyttökokemuksia sopimuksentyyppisestä toiminnasta ja sen toimivuudesta ja projektin aikana taikka sen jälkeen päättää toimintamallin mahdollisesta vakiinnuttamisesta ja sen ehdoista.
Mitä Sopimuksessa ja sen liitteissä sovitaan Käyttöoikeuden haltijan oikeuksista ja velvollisuuksista, koskee soveltuvin osin myös Käyttöoikeuden haltijana olevan organisaation palveluksessa olevia ja Sopimuksen mukaisen käyttöoikeuden kohteena olevia tiloja työ-/virkatehtäviensä hoitamiseksi käyttäviä tahoja.
Osapuolet sopivat tarkemmin tällä sopimuksella käyttöoikeudesta.
[bookmark: _Hlk223605797]Käyttöoikeustilojen varustelu, käyttöajat ja tilakohtaiset käyttöohjeet ovat saatavilla Emy ry:n kotisivuilta emy.fi/tilapilotti. Tilan käyttöohjeissa on kerrottu yksityiskohtaisesti käyttöoikeuden haltijan velvoitteet mm. tilan siivoukseen ja kulunvalvontaan liittyen. Myös käyttöohjeet löytyvät Emy ry:n kotisivuilta emy.fi/tilapilotti.
Osapuolet sopivat, että käyttöoikeuden haltija vastaa huoneistossa taikka kiinteistössä olevasta omasta taikka hänen hallussaan olevan kolmannen henkilön omistamasta omaisuudesta.


3 KÄYTTÖOIKEUSSOPIMUKSEN VOIMAANTULO JA VOIMASSAOLO
Tämä Sopimus astuu voimaan Osapuolten allekirjoitettua Sopimuksen. Sopimus on voimassa pilottiprojektin ajan 31.12.2026 asti.

4 KÄYTTÖOIKEUSSOPIMUKSEN KOHDE
Käyttöoikeuden haltijalla on tämän Sopimuksen ehtojen mukainen oikeus Sopimuksen liitteessä
2. määriteltyihin tiloihin maanantain ja sunnuntain välisenä aikana klo 8.00-23.00 välillä.
Selvyyden vuoksi todetaan, että Käyttöoikeustila voi vaihdella Sopimuksen voimassaolon ai-kana.


5 OIKEUS KÄYTTÖOIKEUSTILOJEN KÄYTTÄMISEEN
Tilojen käyttöoikeuden ajankohta on määritelty liitteessä 2. Sopimuksen kohteena olevat tilat ja oikeus tilojen käyttämiseen. Tilaa on oikeus käyttää vain tiettynä sovittuna ajankohtana. 


6 KÄYTTÖOIKEUSMAKSU JA SEN MAKSAMINEN
Käyttöoikeuden haltijalle tilojen käyttöoikeus on maksuton pilottiprojektin ajan.


7 KULKUOIKEUDET, AVAIMET KÄYTTÖOIKEUSTILOIHIN JA TILOJEN LUKITSEMINEN
Tämän sopimuksen nojalla käyttöoikeuden tilaan saava on velvollinen toimimaan tiloja käyttäessään erillisten kulunvalvontaan liittyvien ohjeiden mukaisesti. Käyttöoikeuden luovuttaja käy läpi kulunvalvontaan liittyvät ohjeet tilan varaajalle varausvahvistuksen yhteydessä. Henkilö, jolle tilan avain luovutetaan, on siitä vastuussa ja velvollinen ilmoittamaan, jos luovuttaa avaimen eteenpäin. Mikäli avain häviää, niin avaimen haltija on korvausvastuussa ja hänen tulee ilmoittaa avaimen katoamisesta viipymättä. 

8 KÄYTTÖOIKEUSTILOJEN SIIVOAMINEN, KUNNOSSA- JA YLLÄPITO SEKÄ MAHDOLLI-SISTA PUUTTEISTA ILMOITTAMINEN
Tämän sopimuksen nojalla käyttöoikeuden tilaan saava on velvollinen toimimaan tiloja käyttäessään yleisten käyttöehtojen sekä tilakohtaisten käyttöohjeiden mukaisesti. Tilojen yleiset käyttöehdot löytyvät liitteestä 1 sekä Emy ry:n kotisivuilta emy.fi/tilapilotti. Myös käyttöohjeet löytyvät Emy ry:n kotisivuilta emy.fi/tilapilotti.


9 REKLAMAATIOT
Osapuolet ovat velvollisia kohtuullisessa ajassa ilmoittamaan toisen Osapuolen sopimusvelvoitteiden täyttämisessä havaitsemistaan puutteista kirjallisesti toiselle Osapuolelle (”Reklamaatio”). Reklamaation vastaanottanut Osapuoli on velvollinen kirjallisesti kuittaamaan Reklamaation vastaanotetuksi ja ryhdyttävä ilman aiheetonta viivästystä tarvittaviin toimiin reklamaatiossa yksilöidyn puutteen korjaamiseksi.


10 VAHINGONKORVAUSVASTUU
Osapuolet ovat velvollisia korvaamaan toiselle Osapuolelle tämän Sopimuksen sopimusrikkomuksen takia taikka Käyttöoikeustilojen käyttämisen yhteydessä Käyttöoikeustiloille aiheuttamansa välittömät vahingot.

11 SOPIMUKSEN PÄÄTTYMINEN JA PURKAMINEN
Sopimus on määräaikainen ja voimassa 31.12.2026 asti.
Mikäli Käyttöoikeuden haltija käyttää tiloja sopimuksen, käyttöehtojen tai tilan käyttöohjeiden vastaisesti, Espoon kaupungilla ja Espoon mielenterveysyhdistys EMY ry:llä on oikeus purkaa sopimus. Sopimuksen purkamiseen sovelletaan soveltuvin osin mitä liikehuoneiston vuokrauksesta annetun lain (482/1995) 8 luvussa säädetään.


12 SOPIMUKSEN MUUTTAMINEN JA SIIRTÄMINEN
Sopimusmuutokset on tehtävä kirjallisesti. Kirjallisiksi sopimusmuutoksiksi katsotaan myös sähköisessä muodossa tehdyt muutokset.
Käyttöoikeuden haltijalla ei ole oikeutta siirtää tätä Sopimusta kolmannelle osapuolelle edes osittain ilman Käyttöoikeuden luovuttajan kirjallista suostumusta. 


13 ERIMIELISYYKSIEN RATKAISEMINEN JA SOVELLETTAVA LAKI
Tähän käyttöoikeussopimukseen liittyvät erimielisyydet pyritään aina ensisijaisesti ratkaise-maan Osapuolten välisin neuvotteluin. Mikäli erimielisyydestä ei päästä sopimukseen, annetaan asia Sopimuksen kohteena olevan Käyttöoikeustilojen sijaintipaikan mukaisesti määrittyvän käräjäoikeuden ratkaistavaksi.
Tähän Sopimukseen sovelletaan Suomen lakia, pois lukien sen lainvalintasäännökset.


14 ALLEKIRJOITUKSET

Liitteet
1. Tilojen yleiset käyttöehdot
2. Sopimuksen kohteena olevat tilat ja oikeus tilojen käyttämiseen

Liite 1. Tilojen yleiset käyttöehdot
Yleisiä käyttöehtoja sovelletaan Käyttöoikeuden luovuttajan (vuokranantajan) ja Käyttöoikeuden väliaikaisen haltijan (vuokralaisen) välillä. Vuokralainen voi olla luonnollinen henkilö, yhteisö tai yritys. Hyväksymällä yleiset käyttöehdot vuokralainen sitoutuu sekä näihin yleisiin käyttöehtoihin että tilan käyttöohjeisiin, jotka löytyvät Emy ry:n kotisivuilta emy.fi/tilapilotti. Muu kuin käyttöohjeiden mukainen käyttö on kielletty.
1. VUOKRA-AIKA
Vuokrauksen kohde on vuokralaisen käytettävissä varausvahvistuksessa määriteltynä aikana. Tilasta tulee poistua viimeistään vuokra-ajan päättyessä. Mikäli vuokralaiselta edellytetään tilan siivoamista, sen tulee tapahtua vuokra-ajan puitteissa.
Mikäli vuokralainen tai vuokralaisen seurueeseen kuuluvat henkilöt eivät ole poistuneet tilasta varauksen päättyessä, vuokranantajalla on oikeus evätä tilan käyttöoikeus jatkossa kyseiseltä toimijalta.
2. VUOKRAEHDOT
Vuokralaisen tulee olla täysi-ikäinen.
Tilalle asetettua enimmäishenkilömäärä ei saa ylittää. Vuokralaisen tulee noudattaa viranomaisten ja/tai vuokranantajan asettamia yleisö- ja osallistujarajoituksia pelastussuunnitelman mukaisesti.
Vuokraan sisältyvät normaalin kulumisen aiheuttamat korjaukset. Vuokralainen on vastuussa tilalle ja siellä olevalle irtaimistolle aiheuttamistaan normaalista kulumisesta poikkeavista vaurioista. Vuokrauksen aikana hävinnyt irtaimisto veloitetaan vuokralaiselta.
3. VUOKRALAISEN OIKEUDET JA VELVOLLISUUDET
Mitä Yleisissä käyttöehdoissa todetaan Vuokaralaisen oikeuksista ja velvollisuuksista, koskee soveltuvin osin myös Vuokralaisen organisaation palveluksessa olevia tai yhteisöön kuuluvia ja vuokrauksen kohteena olevia tiloja käyttäviä tahoja.
Vuokralaisella ei ole oikeutta vuokrata tilaa edelleen kolmannelle osapuolelle.
Tilassa järjestettävän tilaisuuden sisältö tai luonne ei voi olla ristiriidassa Suomen lain kanssa tai hyvän tavan vastainen. Tilan käyttö ei saa häiritä kiinteistön muuta toimintaa, asukkaita, asiakkaita tai käyttäjiä. Tilassa tai tilan välittömässä läheisyydessä ei saa tupakoida.
Vuokralaisen on sitouduttava tilan käyttötarkoitukseen sekä harjoittamaan tilassa ainoastaan käyttötarkoituksen mukaista toimintaa. Tilassa järjestettävän toiminnan tulee lähtökohtaisesti olla ei-kaupallista.
Vuokralainen on velvollinen käyttämään tilaa ja siellä olevaa kokoustekniikkaa, huonekaluja, tarvikkeita ja muuta irtaimistoa huolellisesti niin, että ne ovat käytön jälkeen samassa kunnossa kuin luovutushetkellä normaalia kulumista lukuun ottamatta. Irtaimistoa ei saa viedä pois tilasta. Vuokralainen on vastuussa tilassa olevan irtaimiston kunnosta vuokrauksen päättyessä. Vuokralainen on vahingonkorvausvelvollinen kaikesta rikkomastaan uuden tuotteen hinnan ja hankkimiseen liittyvien muiden kulujen verran.

4. ILMOITUSVELVOLLISUUS
Mikäli tilassa tai sen varusteissa on puutteita tai sen varusteisiin tulee tekninen tai muu vika, on tästä ilmoitettava viipymättä tilan yhteyshenkilölle. Myös kiireettömissä ongelma- tai huoltotilanteissa vuokralaisella on ilmoitusvelvollisuus. Mikäli vuokralainen laiminlyö edellä mainitun ilmoitusvelvollisuuden, on hän korvausvelvollinen vuokranantajalle syntyneestä vahingosta.
5. VUOKRANANTAJAN VELVOLLISUUDET
Vuokranantaja vastaa, että tila ja sen irtaimisto ja varusteet ovat vuokra-ajan alkaessa siinä kunnossa, että niitä voidaan käyttää sopimuksessa tarkoitettuun toimintaan. Vuokranantaja voi peruuttaa varauksen, mikäli kyseessä on ylivoimainen este (force majeure).
Mikäli kalustossa ilmenee vuokra-aikana tekninen vika, tai muu virhe, on vuokralaisella oikeus vaatia virhettä vastaavaa vuokranalennusta. Mikäli tilan tai sen irtaimiston kunnossa oleva virhe vaatii, vuokralaisella on oikeus vaatia sopimuksen purkua. Vuokranantaja ei vastaa välittömästä tai välillisestä vahingosta, joka rikkoontumisesta ja vuokra-ajan keskeytymisestä saattaa aiheutua.
Vuokranantaja ei vastaa irtaimiston rikkoontumisen, tai vian aiheuttamasta vahingosta vuokralaiselle, vuokralaisen omaisuudelle tai muille henkilöille kuin enintään vuokran määrän. Tämä pätee myös, mikäli tila tai sen varusteet eivät ole vuokra-ajan alkaessa siinä kunnossa, että tila voidaan vuokrata vuokralaiselle.
Vuokranantaja ei vastaa tilaan jätetyistä tavaroista.
6. VARAUKSEN PERUUTTAMINEN JA SOPIMUKSEN PURKAMINEN
Varaus on peruttava sähköpostilla tai puhelimitse tilan yhteyshenkilölle. Peruutuksen yhteydessä on ilmoitettava tilan nimi, varausajankohta ja tilaajan tiedot. Peruutus katsotaan tapahtuneeksi sillä hetkellä, jolloin tieto peruutuksesta on saapunut vuokranantajalle.
Vuokranantajalla on oikeus purkaa sopimus, jos käy ilmi, että vuokralainen rikkoo yleisiä käyttöehtoja, tilan käyttöohjeita tai että vuokralainen ei vuokranantajan mukaan kykene käsittelemään tilaa ja sen irtaimistoa asianmukaisesti. Jos varaus joudutaan keskeyttämään yleisten käyttöehtojen tai tilan käyttöohjeiden rikkomisen tai vuokralaisen häiriökäyttäytymisen takia, maksua ei palauteta.
Jos tilan käyttö estyy tapahtuneen vahingon takia, sopimus purkautuu vuokranantajan saatua ilmoituksen tapahtuneesta vahingosta ottaen kuitenkin huomioon sopimuksen mukaiset vuokralaisen velvollisuudet ja vastuut.
Vuokranantajan purkaessa sopimus, on vuokraaja velvollinen luovuttamaan tila viivytyksettä vuokranantajalle. Mikäli sopimus puretaan vuokranantajan toimesta, on vuokralaisella oikeus saada takaisin kaikki varaus- ja vuokramaksut. Vuokranantajalla ei ole muita velvoitteita peruuntuneen vuokralle antamatta jättämisen vuoksi.
7. ERIMIELISYYKSIEN RATKAISEMINEN
Jos erimielisyyksiä ei voida ratkaista osapuolten välisellä neuvottelulla, vuokraaja voi saattaa asian kuluttaja- ja kilpailuviraston käsiteltäväksi. Jos erimielisyydet saatetaan tuomioistuimen ratkaistavaksi, kanne on nostettava varatun tilan sijaintipaikan mukaisesti määrittyvän käräjäoikeuden ratkaistavaksi.
Näihin käyttöehtoihin liittyvät erimielisyydet pyritään aina ensisijaisesti ratkaisemaan vuokranantajan ja vuokralaisen välisin neuvotteluin. Mikäli erimielisyydestä ei päästä sopimukseen, annetaan asia vuokrauksen kohteena olevan tilojen sijaintipaikan mukaisesti määrittyvän käräjäoikeuden ratkaistavaksi.



Liite 2. Sopimuksen kohteena olevat tilat ja oikeus tilojen käyttämiseen


Sopimuksen kohteena olevat tilat sijaitsevat Olarissa osoitteessa Sammalkalliontie 5, 02210 Espoo.
Käyttöoikeuden haltijalla on oikeus varata vapaana olevia alla mainittuja tiloja käyttöönsä pääsääntöisesti ma-su klo 8-23 välisenä aikana. Emy ry:n kotisivuilla emy.fi/tilapilotti on varauskalenteri, josta näkyy vapaat ajat ja tehdyt varaukset. Varaukset tehdään ottamalla yhteyttä Emy ry:n toiminnanohjaaja Tiina Pajulaan p. 050 310 7982 tai tiina.pajula@emy.fi.


Tilat:


Olarin olohuone pohjakerroksessa (100 hlö)


Olarin olohuoneen keittiö ja yläosa (10 hlö)
